Държавен вестник, бр. 68, 2011 г., стр. 9

БРОЙ  68	
Д Ъ Р Ж А В Е Н  В Е С Т Н И К 	
СТР.  9  
Член 11
Прехвърляне на свръхприходи
1. Всяка договаряща страна предоставя на 
назначения въздушен превозвач на другата 
договаряща страна правото свободно да пре­
вежда разликата между приходите и разходите, 
придобити на територията на съответната 
договаряща страна. Такива преводи ще се 
извършват на основата на официалните обмен­
ни курсове или когато такива не са налице, 
по преобладаващите чуждестранни обменни 
пазарни курсове за текущи плащания.
2. В случай че договаряща страна въведе 
ограничения на преводите на назначения въз­
душен превозвач на другата договаряща страна 
на разликата между приходите и разходите, 
последната има правото да въведе реципрочни 
ограничения спрямо назначения въздушен 
превозвач на тази договаряща страна.
Член 12
Авиационна сигурност
1. В съответствие със своите права и 
задължения по международното право дого­
варящите страни потвърждават, че техните 
задължения една към друга да защитават 
сигурността на гражданското въздухоплава­
не срещу действия на незаконни форми на 
намеса е неразделна част от тази спогодба. 
Без да ограничават приложимостта на техни­
те права и задължения по международното 
право, договарящите страни ще действат в 
съответствие с разпоредбите на Конвенцията 
за престъпленията и някои други действия, 
извършвани на борда на въздухоплавателните 
средства, подписана в Токио на 14 септември 
1963 г., Конвенцията за борба с незаконното 
завладяване на въздухоплавателни средства, 
подписана в Хага на 16 декември 1970 г., 
Конвенцията за преследване на незаконните 
действия, насочени срещу сигурността на 
гражданската авиация, подписана в Монреал 
на 23 септември 1971 г., Протокола за борба 
с незаконните действия на насилие в между­
народните летища, обслужващи гражданската 
авиация, подписан в Монреал на 24 февру­
ари 1988 г., и Конвенцията за маркиране на 
пластични взривни вещества с цел тяхното 
откриване, подписана в Монреал на 1 март 
1991 г., както и разпоредбите на двустранните 
споразумения, към които двете договарящи 
страни могат в бъдеще да се присъединят.
2. Договарящите страни ще предоставят 
при поискване цялото необходимо съдействие 
една на друга за предотвратяване на действия 
на незаконно завладяване на граждански въз­
духоплавателни средства и други незаконни 
актове, насочени срещу безопасността на 
такива въздухоплавателни средства, техните 
пътници, екипажи, летища, аеронавигационни 
съоръжения и всякаква друга заплаха срещу 
сигурността на гражданската авиация.
3. Договарящите страни ще действат в 
техните взаимоотношения в съответствие с 
установените мерки за сигурност от Междуна­
родната организация за гражданска авиация, 
посочени като приложения към Конвенцията 
за международно гражданско въздухоплаване, 
дотолкова, доколкото такива мерки за си­
гурност са приложими към страните; те ще 
изискват операторите на въздухоплавателните 
средства с тяхна регистрация или операторите 
на въздухоплавателните средства с основно 
място на търговска дейност или постоянно 
местонахождение на техните територии и за 
операторите на летищата в техните територии 
да действат в съответствие с такива мерки 
за сигурност.
4. Всяка договаряща страна се съгласява, 
че от такива оператори на въздухоплавателни 
средства може да се изисква да съблюдават 
авиационните мерки за сигурност, посочени 
по-горе в ал. 3, изисквани от другата дого­
варяща страна за влизане, заминаване или 
докато са на територията на тази друга до­
говаряща страна. Всяка договаряща страна 
ще осигури ефективното прилагане на нейна 
територия на съответните мерки за защита 
на въздухоплавателните средства и проверка 
на пътниците, екипажите, ръчния багаж, то­
варите и бордовите запаси преди и по време 
на качване или товарене. Всяка договаряща 
страна също ще се отзовава положително на 
всякакво искане от другата договаряща страна 
за разумни специални мерки за сигурност при 
определени случаи на заплаха.
5. В случай на инцидент или заплаха от 
инцидент за незаконно завладяване на граж­
дански въздухоплавателни средства или други 
незаконни актове, насочени срещу безопас­
ността на такива средства, техните пътници 
и екипажи, летища и аеронавигационни 
съоръжения, договарящите страни ще си съ­
трудничат взаимно за осигуряване на взаимни 
връзки и други подходящи мерки, насочени 
към бързото и безопасно приключване на 
такъв инцидент или заплаха.
6. В случай че договаряща страна има 
проблеми по отношение на прилагането на 
разпоредбите за авиационна сигурност на този 
член, въздухоплавателните власти на всяка 
договаряща страна могат да поискат незабавни 
консултации с въздухоплавателните власти на 
другата договаряща страна.
Член 13
Авиационна безопасност
1. Всяка договаряща страна може по всяко 
време да поиска консултации във всяка една 
област, касаеща стандартите за безопасност, 
екипажите, въздухоплавателните средства или